stanford-oval/wikipedia huggingface dataset:
พระราชศีลโสภิต (หนูอินทร์ กิตฺติสาโร)
ประวัติ

พระอาจารย์หนูอินทร์ ท่านเกิดเมื่อวันจันทร์ ขึ้น 6 ค่ำ เดือน 3 ปีฉลู ตรงกับวันที่ 18 มกราคม พ.ศ. 2480 (นับแบบใหม่) ในรัชสมัยพระบาทสมเด็จพระปรเมนทรมหาอานันทมหิดล พระอัฐมรามาธิบดินทร รัชกาลที่ 8 ที่บ้านหลุบ อำเภอเมืองกาฬสินธุ์ จังหวัดกาฬสินธุ์ บิดาชื่อ นายเกื้อ มารดาชื่อ นางผอง ธนะคำดี เมื่อมีอายุได้ 20 ปี ได้อุปสมบทเป็นพระภิกษุเมื่อปี พ.ศ. 2500 ณ วัดโพธิ์ชัย จังหวัดกาฬสินธุ์ โดยมีพระสุขุมวาทวาที (สุข สุขโณ) เป็นพระอุปัชฌาย์ พระมหาประพันธ์ เป็นพระกรรมวาจาจารย์ พระมหากรม เป็นพระอนุสาวนาจารย์ สอบได้นักธรรมชั้นเอกเมื่อปี พ.ศ. 2503 หลังจากนั้นได้หันมาปฏิบัติวิปัสสนากรรมฐานโดยตลอด ท่านเริ่มออกธุดงค์ไปยังที่ต่าง ๆ ทั้งในป่าลึกและในถ้ำทั่วภาคอีสาน ได้พบกับพระอาจารย์รูปหนึ่งและได้ฝากตัวเป็นศิษย์กับพระอาจารย์รูปนั้น ก่อนย้อนมาจำพรรษาอยู่ที่วัดพุทธมงคล ซึ่งเดิมเป็นป่าช้าวัดเก่า ท่านได้บำเพ็ญประโยชน์มากมายช่วนเหลือสาธุชนผู้ประสบความเดือดร้อน ความทุกข์ยากมาโดยตลอด สามารถรักษาไข้ได้โดยเฉพาะ โรควิกลจริต สติคลุ้มคลั้ง อันเกิดจากคุณผีคุณคน เมื่อส่งไปให้ท่านรักษาจะหายทุกราย วัตถุมงคลที่ท่านได้สร้างไว้ ได้แก่ พระบูชาพุทธคยามหามงคล พระกริ่ง พระยอดธง พระสมเด็จ พระผงรูปเหมือน ตะกรุด 9 ดอก ตะกรุดโทน ตะกรุดคลอดลูก่าย ผ้ายันต์มงคลรัตน์ สีผึ้งมหานิยม ฯลฯ ลูกศิษย์บางคนได้รับพระสมเด็จรุ่นแรกไปใช้แต่ไม่เชื่อถือ ได้ทดลองยิง แต่ปรากฏว่า ยิงไม่ออก ปืนทั้งบวมยิงไม่ออก ทั้ง ๆ ที่ปืนนั้นเพิ่งซื้อมาใหม่ จึงได้นำพระองค์นั้นไปห้อยคอทันที ต่อมาชายคนนั้น ถูกลอบยิงที่กลางตลาดถึง 3 นัด ปรากฏว่ายิงไม่ออก และตำรวจที่แขงพระเครื่องของท่านเกิดประสบอุบัติเหตุเหยียบกับระเบิด เสื้อผ้าขาดรุ่งริ่งแต่ไม่ได้รับอันตรายแต่อย่างใด
การปกครอง

พ.ศ. 2528 ได้รับแต่งตั้งเป็นเจ้าอาวาสวัดป่าพุทธมงคล ตำบลหลุบ อำเภอเมืองกาฬสินธุ์ จังหวัดกาฬสินธุ์
พ.ศ. 2528 ได้รับแต่งตั้งเป็นเจ้าคณะตำบลหลุบ อำเภอเมืองกาฬสินธุ์ จังหวัดกาฬสินธุ์
พ.ศ. 2530 ได้รับแต่งตั้งเป็นรองเจ้าคณะอำเภอเมืองกาฬสินธุ์
พ.ศ. 2531 ได้รับแต่งตั้งเป็นพระอุปัชฌาย์
พ.ศ. 2533 ได้รับแต่งตั้งให้ดำรงตำแหน่งเจ้าคณะอำเภอเมืองกาฬสินธุ์
พ.ศ. 2543 ได้รับพระบัญชาแต่งตั้งให้ดำรงตำแหน่งรองเจ้าคณะจังหวัดกาฬสินธุ์
พ.ศ. 2556 ได้รับพระบัญชาแต่งตั้งให้ดำรงตำแหน่งที่ปรึกษาเจ้าคณะจังหวัดกาฬสินธุ์
สมณศักดิ์

พ.ศ. 2528 ได้รับพระราชทานสมณศักดิ์เป็นพระครูสัญญาบัตร เจ้าคณะตำบลชั้นโท ในราชทินนามที่ พระครูกิตติธรรมสาร
พ.ศ. 2531 ได้รับพระราชทานเลื่อนสมณศักดิ์เป็นพระครูรองเจ้าคณะอำเภอชั้นโท ในราชทินนามเดิม
พ.ศ. 2533 ได้รับพระราชทานเลื่อนสมณศักดิ์เป็นพระครูเจ้าคณะอำเภอชั้นโท ในราชทินนามเดิม
พ.ศ. 2537 ได้รับพระราชทานเลื่อนสมณศักดิ์เป็นพระครูเจ้าคณะอำเภอชั้นเอก ในราชทินนามเดิม
พ.ศ. 2542 ได้รับพระราชทานเลื่อนสมณศักดิ์เป็นพระครูเจ้าคณะอำเภอชั้นพิเศษ ในราชทินนามเดิม
พ.ศ. 2545 ได้รับพระราชทานสมณศักดิ์เป็นพระราชาคณะชั้นสามัญ ในราชทินนามที่ พระสุขุมวาทเวที
พ.ศ. 2551 ได้รับพระราชทานเลื่อนสมณศักดิ์เป็นพระราชาคณะชั้นราช ในราชทินนามที่ พระราชศีลโสภิต วรกิจจานุกิจธาดา มหาคณิสสร บวรสังฆาราม คามวาสี
ภัยพิบัติเรืออับปางนอกเกาะคริสต์มาส

| --- | --- |
วันที่: 15 ธันวาคม พ.ศ. 2553
เวลา: 5:20 – 9:00 น.
ระยะเวลา: 3 ชั่วโมง 40 นาที
ที่ตั้ง: ใกล้ชายฝั่งร็อกกี, เกาะคริสต์มาส, ออสเตรเลีย
พิกัด: 10°25′1″S 105°40′24″E﻿ / ﻿10.41694°S 105.67333°E﻿ / -10.41694; 105.67333
ประเภท: ภัยพิบัติทางทะเล
สาเหตุ: เรือชนเข้ากับโขดหินจากคลื่นขนาดใหญ่
ผู้เข้าร่วม: ผู้โดยสารและลูกเรือของเรือ SIEV-221, ผู้อาศัยบนเกาะคริสต์มาส, เรือลาดตระเวน HMAS Pirie, เรือวิจัย ACV Triton
เสียชีวิต: 50 คน
หายนะเรืออับปางนอกเกาะคริสต์มาส เป็นอุบัติเหตุที่เรือบรรทุกผู้ลี้ภัยจำนวนกว่า 70 คนจมนอกชายฝั่งเกาะคริสต์มาส อันเป็นดินแดนส่วนหนึ่งของประเทศออสเตรเลียในมหาสมุทรอินเดีย เมื่อวันที่ 15 ธันวาคม พ.ศ. 2553 ทำให้มีผู้เสียชีวิต 50 คน ส่วนผู้รอดชีวิต 42 คนได้รับการช่วยเหลือ โดยเมื่อเวลา 6.30 น. ตามเวลาท้องถิ่น เรือได้เกิดชนเข้ากับโขดหินที่ฟลายอิงฟิชโคฟ ก่อนจะชนเข้ากับหน้าผาที่อยู่ใกล้เคียง ทำให้ความพยายามช่วยเหลือเป็นไปได้ด้วยความยากลำบาก
ในระยะเวลากว่าหนึ่งชั่วโมง เรือที่ไม่มีกำลังได้เคลื่อนที่ไปข้างหน้าและถอยไปข้างหลังจากการที่คลื่นซัดสาดมันให้ออกห่างจากหน้าผา เรือจมลงเมื่อเวลาราว 6.00 น. ตามเวลาท้องถิ่น
ผู้ที่ตกลงไปในทะเลจำนวนมากได้ยึดเกาะเอาของลอยในทะเลเมื่อเรือแตกออกเป็นส่วน ๆ อย่างรวดเร็ว ประชาชนท้องถิ่นพยายามช่วยเหลือเหยื่อโดยการโยนเสื้อชูชีพและวัตถุอื่น ๆ ให้ ผู้ลี้ภัยบางคนได้รับการบาดเจ็บจากเศษชิ้นส่วนเรือที่กำลังพังทลาย และบางส่วนสามารถใช้เสื้อชูชีพที่โยนมาจากชายฝั่งได้ ความพยายามช่วยเหลือโดยหน่วยงานศุลกากรและการป้องกันชายแดนออสเตรเลีย โดยได้จัดสรรเรือสองลำมาช่วยเหลือผู้รอดชีวิตอย่างน้อย 41 คน นอกจากนี้ สภาพอากาศที่เลวร้ายยังได้ทำให้ปฏิบัติการช่วยเหลือเป็นไปได้อย่างยากลำบาก ชุดดูแลผู้ป่วยวิกฤตจำนวนสองชุดจากหน่วยแพทย์เวหาออสเตรเลีย (Royal Flying Doctor Service of Australia) ได้บินออกจากเพิร์ธพร้อมกับความช่วยเหลือทางการแพทย์
เดิมเคยคาดกันว่าเรือดังกล่าวมีผู้โดยสาร 70 คน แต่บางแห่งอาจระบุว่าตัวเลขดังกล่าวอาจสูงถึง 100 คน ผู้โดยสารรวมไปถึงเด็ก สตรีและชายชาวอิรัก ชาวอิหร่านและชาวเคิร์ด
ผลสะท้อนทางการเมืองของหายนะดังกล่าวดำเนินต่อไป โดยมีความกังวลเกี่ยวกับการเคลื่อนไหวของเรือและพฤติการณ์ที่ได้ทำไว้
การค้นหาผู้รอดชีวิตจากอุบัติเหตุเรืออับปางดังกล่าวยุติลงเมื่อวันที่ 18 ธันวาคม เมื่อแพทย์แนะนำว่าโอกาสพบผู้รอดชีวิตเพิ่มเป็นไปได้น้อย การรำลึกถึงผู้ที่สูญหายเกิดขึ้นระหว่างวันที่ 19–20 ธันวาคม
เชิงอรรถ

↑  เวลาท้องถิ่นบนเรือ (shiptime)
มโน

มโน แปลว่า ใจ, ความคิด, อยู่ในกลุ่มคำที่มีความหมายคล้ายกันคือ จิต มนัส เป็นอายตนะภายในอย่างสุดท้ายใน 6 อย่างคือ ตา หู จมูก ลิ้น กาย ใจ
มโน ปกติใช้นำหน้าคำอื่น ๆ ที่แสดงถึงความเกี่ยวเนื่องกับใจ เช่น
มโนกรรม การกระทำทางใจ
มโนทวาร ทวารคือใจ
มโนทุจริต การประพฤติชั่วด้วยใจ
มโนสุจริต การประพฤติชอบด้วยใจ
มโนวิญญาณ ความรู้ทางใจ
มโนสัมผัส สัมผัสทางใจ
มโนรม เป็นที่ชอบใจ
มโน หมายถึง สภาวะของจิตที่น้อมจิตไปกำหนดสนใจ ตามเจตสิกที่เข้ามาปรุงแต่งให้จิตเพ่งความสนใจ ในอายตนะต่าง ๆ โดยเฉพาะ
มโนวิญญาณ คือ การน้อมจิตไปในธรรมารมณ์ทั้ง 3 คือ 1. การน้อมจิตเสพเวทนา 2. การน้อมจิตระลึกถึงความจำในสัญญา (การนึก) และ 3. การน้อมจิตปรุงแต่งสังขาร 3 คือ กายสังขาร (เคลื่อนไหวร่างกาย) วจีสังขาร (การคิด) และ จิตสังขาร (ปรุงแต่งอารมณ์แก่จิต)
มโน เป็นทั้งภวังคจิต และวิถีจิต ตามวาระขณะจิตนั้น ๆ
ภวังคจิต หมายเอา มโนทวาร
วิถีจิต หมายเอา มโนวิญญาณ
ภาษาดาเมลี

| ภาษาดาเมลี |
| --- | --- |
Dāmya bāṣa
ประเทศที่มีการพูด: ประเทศปากีสถาน
ภูมิภาค: แคว้นแคบาร์ปัคตูนควา
จำนวนผู้พูด: 5,000 คน  (2001)
ตระกูลภาษา: อินโด-ยูโรเปียน  อินโด-อิเรเนียนอินโด-อารยันดาร์ดิกKunarภาษาดาเมลี
รหัสภาษา
ISO 639-3: dml
ภาษาดาเมลี เป็นภาษาที่มีผู้พูดราว 5,000 คนในหุบเขาโคเมลในตำบลชิตรัล แคว้นแคบาร์ปัคตูนควา ประเทศปากีสถาน หุบเขานี้มีระยะทางสิบไมล์จากทางใต้ของโดรสไปจนถึงด้านตะวันตกของแม่น้ำชิตรัล ภาษาดาเมลีเป็นภาษาสำคัญในบริเวณนั้น ผู้ชายส่วนใหญ่พูดภาษาปาทานเป็นภาษาที่สองและมีบางส่วนพูดภาษาโควาร์หรือภาษาอูรดู
อ่านเพิ่ม

Decker, Kendall D. (1992) Languages of Chitral. Sociolinguistic Survey of Northern Pakistan, 5. Islamabad: National Institute of Pakistan Studies, Quaid-i-Azam University and Summer Institute of Linguistics. xxii, 257 p. ISBN 969-8023-15-1.
Morgenstierne, Georg (1926) Report on a Linguistic Mission to Afghanistan. Instituttet for Sammenlignende Kulturforskning, Serie C I-2. Oslo. ISBN 0-923891-09-9.
Morgenstierne, Georg (1942) "Notes on Dameli. A Kafir-Dardic Language of Chitral." Norsk Tidsskrift for Sprogvidenskap Vol. 12: 115 - 198.
Perder, Emil (2013) A Grammatical Description of Dameli. Dissertation, Stockholm: Department of Linguistics, Stockholm University. ISBN 9789174477702.
แหล่งข้อมูลอื่น

Georg Morgenstierne multimedia database
Richard Strand's Nuristan site with relevant material on closely related languages in Afghanistan
Perder, Emily. A Grammatical Description of Dameli
มิติสัมพันธ์

มิติสัมพันธ์ คือ ความสามารถในการรับรู้ตำแหน่งของสิ่งต่างๆ เมื่อเทียบกับตำแหน่งหรือจุดอ้างอิงจุดใดจุดหนึ่ง  เช่นการอ้างอิงจากตัวเอง  หน้า หลัง บน ล่าง ซ้าย ขวา เป็นต้น
คนที่มีทักษะด้านมิติสัมพันธ์ จะมีความสามารถในการมองเห็นความสัมพันธ์ของมิติต่างๆ อาทิ ความสัมพันธ์ของพื้นที่ ที่ว่าง สถานที่ อัตราความเร็ว ตำแหน่งที่ตั้ง เวลา อีกทั้งสามารถมองเห็นความเชื่อมโยงของสิ่งต่างๆ และสามารถวาดมโนภาพของความเชื่อมโยงให้เกิดขึ้นในใจ และถ่ายทอดออกมาให้คนอื่นรับรู้เป็นรูปธรรม
มิตสึโอะ อิวาตะ

| มิตสึโอะ อิวาตะ |
| --- | --- |
岩田 光央
เกิด:  (1967-07-31) 31 กรกฎาคม ค.ศ. 1967 (57 ปี) จังหวัดไซตามะ ประเทศญี่ปุ่น
อาชีพ: นักพากย์
องค์การ: อาโอนิโปรดักชัน
ส่วนสูง: 165 ซม.
มิตสึโอะ อิวาตะ (岩田 光央, 31 กรกฎาคม 1967 -) เป็นนักพากย์ นักแสดง นักร้อง และนักวิทยุกระจายเสียง ชาวญี่ปุ่น เกิดที่เมืองโทโกโรซาวะ จังหวัดไซตามะ สังกัดอาโอนิโปรดักชัน
ภรรยาของเขา คือริกาโกะ ไอกาวะ เป็นนักพากย์เช่นกัน แต่งงานกันที่ โบสถ์คารุอิซาวะโคเง็งเมื่อ วันที่ 13 มิถุนายน 1992 และมีลูกคนแรกเป็นผู้ชาย ในวันที่ 17 มกราคม 2006
มันเป็นใคร

| "มันเป็นใคร (Alright)" |
| --- | --- |

เพลงโดยโพลีแคต
จากอัลบั้ม80 KISSES
วางจำหน่าย: 11 พฤศจิกายน พ.ศ. 2558
แนวเพลง: บัลลาดร็อค ,ซินธ์ป๊อป
ความยาว: 4:04
ค่ายเพลง: สมอลล์รูม
ผู้ประพันธ์เพลง: รัตน จันทร์ประสิทธิ์
 
มิวสิกวิดีโอ
"มันเป็นใคร (Alright)" วิดีโอ ที่ยูทูบ
 
"มันเป็นใคร (Alright)" เป็นซิงเกิลของวงโพลีแคต ในปี พ.ศ. 2558 จากอัลบั้ม 80 KISSES ประพันธ์เนื้อร้อง-ทำนองและเรียบเรียงโดย รัตน จันทร์ประสิทธิ์ ออกจำหน่ายและมิวสิกวิดีโอเผยแพร่ในวันที่ 11 พฤศจิกายน พ.ศ. 2558 สังกัดค่ายเพลงสมอลล์รูม
ในส่วนของมิวสิควิดีโอเพลง  “มันเป็นใคร” (Alright)  กำกับโดยพี่รุ่ง บอสใหญ่ของค่าย เป็นผู้ควบคุมทั้งภาพและเสียง เฟ้นหาสถานที่ในการถ่ายทำ ให้ตอบโจทย์กับแนวเพลง 80’ ได้อย่างลงตัว เราจะได้เห็นภาพบรรยากาศของดาดฟ้ากลางเมืองในมุมใหม่ๆ การตกแต่งห้องที่มีความคลาสสิค คอสตูมนักแสดงในแบบวินเทจ บวกกับการแสดงของตัวละครที่เป็นธรรมชาติและดูสมจริง และมี ยิ้ม-ประวิทย์ ฮันสเตน และแต้ว-ณฐพร เตมีรักษ์ มาแสดงในมิวสิควิดีโอ
การตอบรับ

เพลง "มันเป็นใคร (Alright)" ได้ติดอันดับสูงสุด 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 10 มกราคม พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
การตอบรับ > ชาร์ต

| ชาร์ต (พ> ศ. 2558) | อันดับสูงสุด |
| --- | --- |
ซี้ดเอฟเอ็ม ชาร์ตท็อป 20: 8

| ชาร์ต (พ> ศ. 2559) | อันดับสูงสุด |
| --- | --- |
ซี้ดเอฟเอ็ม ชาร์ตท็อป 20: 1
Joox Top 100 Chart: 13
อีเอฟเอ็ม ชาร์ต 94 ท็อป แอรเพลย์: 23
คลิก ไอคอนนิค ชาร์ตท็อป 20: 13
ภัยพิบัติสนามกีฬากันจูรูฮัน

| --- | --- |
เจ้าหน้าที่ของรัฐบาลเข้าตรวจสอบสถานที่เกิดเหตุในสนามกีฬากันจูรูฮัน
th
วันที่: 1 ตุลาคม ค.ศ. 2022 (2022-10-01)
ที่ตั้ง: สนามกีฬากันจูรูฮัน อำเภอมาลัง จังหวัดชวาตะวันออก ประเทศอินโดนีเซีย
พิกัด: 08°09′01″S 112°34′26″E﻿ / ﻿8.15028°S 112.57389°E﻿ / -8.15028; 112.57389
เสียชีวิต: 131 คน
บาดเจ็บไม่ถึงตาย: 547 คน
เมื่อวันที่ 1 ตุลาคม พ.ศ. 2565 เกิดเหตุเบียดเสียดและเหยียบกันจนเสียชีวิตระหว่างการแข่งขันฟุตบอลที่สนามกีฬากันจูรูฮันในอำเภอมาลัง จังหวัดชวาตะวันออก ประเทศอินโดนีเซีย หลังจากที่สโมสรฟุตบอลอาเรมาแพ้เปอร์เซบายาซูราบายา ผู้สนับสนุนของอาเรมาบุกเข้าสนามและก่อการจลาจล โจมตี และทำร้ายตำรวจกับผู้เล่นของเปอร์เซบายา ตำรวจควบคุมจลาจลพยายามควบคุมสถานการณ์ด้วยการยิงแก๊สน้ำตาในสนาม ผู้คนในสนามจึงพากันหลบหนีออกจากสนามและเป็นผลให้เกิดการเหยียบกันเสียชีวิต
จำนวนผู้ได้รับบาดเจ็บที่รายงานคือ 547 ราย ณ วันที่ 7 ตุลาคม พ.ศ. 2565 รายชื่อผู้เสียชีวิต 131 รายได้รับการเปิดเผยในวันที่ 4 ตุลาคม เหตุการณ์นี้ถือเป็นภัยพิบัติเกี่ยวกับกีฬาฟุตบอลที่มีผู้เสียชีวิตมากที่สุดในอินโดนีเซีย ในเอเชีย และอันดับที่สองของโลก รองจากภัยพิบัติที่สนามกีฬาแห่งชาติในเปรู เมื่อ พ.ศ. 2507 ซึ่งมีผู้เสียชีวิต 328 คน
ภูมิหลัง

อันธพาลฟุตบอลมีมาอย่างยาวนานในประเทศอินโดนีเซีย และมีแฟนบอลเสียชีวิตหลายสิบคนมาตั้งแต่คริสต์ทศวรรษ 1990 แฟนคลับของทีมฟุตบอลหลายทีมในอินโดนีเซียมี "ผบ." (komandan) เป็นผู้นำ ในการแข่งขันหลายนัดจะมีตำรวจควบคุมจลาจลประจำการอยู่ และพร้อมเข้าควบคุมสถานการณ์หากแฟนบอลบุกรุกเข้าสนาม ใน พ.ศ. 2561 เกิดเหตุการณ์จลาจลที่สนามกีฬากันจูรูฮันหลังนัดการแข่งขันระหว่างสโมสรฟุตบอลอาเรมากับเปอร์ซิบบันดุง เป็นผลให้มีผู้เสียชีวิตหลังจากที่ตำรวจพยายามสลายจลาจลด้วยแก๊สน้ำตา
เหตุการณ์

ตลอดการแข่งขัน สถานการณ์ความปลอดภัยเป็นไปอย่างราบรื่นปกติ แต่เมื่อการแข่งขันสิ้นสุดลง เปอร์เซบายาเอาชนะอาเรมาด้วยคะแนน 3–2 เป็นผลให้มีแฟนบอลของอาเรมาราว 3,000 คน บุกรุกเข้าไปในสนาม พวกเขาตามหาตัวผู้เล่นและเจ้าหน้าที่ของทีมเพราะต้องการคำอธิบายว่าเหตุใดจึงแพ้ให้แก่คู่แข่งอย่างเปอร์เซบายา "หลังจากที่ไม่เคยแพ้ในบ้านมาตลอด 23 ปี" เจ้าหน้าที่รักษาความปลอดภัยและตำรวจพยายามกันไม่ให้แฟนบอลของอาเรมาลงมาในสนามเพิ่ม แต่ไม่สำเร็จ แฟนบอลของอาเรมาเริ่มขว้างปาสิ่งของ ทุบทำลายรถตำรวจ และจุดไฟในสนาม เป็นผลให้ผู้เล่นของเปอร์เซบายาต้องรีบไปหลบซ่อนตัวในห้องเปลี่ยนชุด จากนั้นต้องเข้าไปหลบภายในรถยนต์หุ้มเกราะของตำรวจเป็นเวลาเกือบชั่วโมงก่อนจะสามารถออกจากสนามได้ ตำรวจเริ่มยิงแก๊สน้ำตาเพื่อสลายจลาจลในสนาม แต่ยังยิงแก๊สน้ำตาเข้าไปที่อัฒจันทร์ 12, อัฒจันทร์ 14, อัฒจันทร์ใต้ และอัฒจันทร์เหนือด้วย ทำให้บรรดาแฟนบอลของอาเรมาตื่นตระหนกและวิ่งกรูกันไปยังทางออกทางเดียว (คือประตู 12) เพื่อหนีแก๊สน้ำตา จนเกิดการเบียดเสียดและเหยียบกันเสียชีวิตขึ้น นอกจากนี้ยังมีรายงานการยิงแก๊สน้ำตานอกสนามด้วย
ภาษาซาริโกลี

| ภาษาซาริโกลี |
| --- | --- |
تۇجىك زىڤ / سەرىقۇلى زىڤ Tujik ziv / Sarikhuli ziv Тоҷик зив
ประเทศที่มีการพูด: ประเทศจีน
ภูมิภาค: ปามีร์ (ทาชคูร์กัน)
ชาติพันธุ์: ชาวปามีร์
จำนวนผู้พูด: 16,000  (2000)
ตระกูลภาษา: อินโด-ยูโรเปียน  อินโด-อิเรเนียนอิหร่านตะวันออกShugni–YazgulamiShughnaniภาษาซาริโกลี
ระบบการเขียน: อักษรอาหรับอุยกูร์ (ไม่ทางการ)
รหัสภาษา
ISO 639-3: srh
Linguasphere: 58-ABD-eb
บริเวณที่มีผู้พูดภาษาซาริโกลี (ฟ้า) ในเขตปกครองตนเองซินเจียงอุยกูร์
บทความนี้มีสัญลักษณ์สัทอักษรสากล หากระบบของคุณไม่รองรับการแสดงผลที่ถูกต้อง คุณอาจเห็นปรัศนี กล่อง หรือสัญลักษณ์อย่างอื่นแทนที่อักขระยูนิโคด
ของวิกิพีเดีย ที่วิกิมีเดีย อินคิวเบเตอร์
ภาษาซาริโกลี เป็นภาษากลุ่มอิหร่านตะวันออกเฉียงใต้ กลุ่มย่อยปามีร์ พูดโดยชาวทาจิกในจีน ชื่อเป็นทางการในประเทศจีนคือภาษาทาจิก (จีน: 塔吉克语; พินอิน: Tǎjíkèyǔ) แต่ถือว่าอยู่ในกลุ่มย่อยที่ต่างจากภาษาทาจิกที่เป็นภาษาราชการของประเทศทาจิกิสถาน มีผู้พูดราว 10,000 คน ส่วนใหญ่อยู่ในเขตปกครองตนเองทักโกรคัน ทาจิกในมณฑลซินเจียง ผุ้พูดภาษานี้ใช้ภาษาอุยกูร์หรือภาษาจีนติดต่อกับผู้พุดภาษาอื่นๆในบริเวณนั้น โดยทั่วไปสามารถเข้าใจกันได้กับผู้พูดภาษาวาคี ซึ่งเป็นภาษาของชนกลุ่มน้อยชาวทาจิกจีนด้วย
ระบบการเขียน

ไม่มีระบบการเขียนที่เป็นทางการในจีน นักภาษาศาสตร์ชาวรัสเซียที่ศึกษาภาษานี้เขียนด้วยอักษรซีริลลิกแบบรัสเซีย นักภาษาศาสตร์กลุ่มอื่น ๆ ใช้สัทอักษร หรือใช้อักษรที่ใช้เขียนภาษาวาคี เนื่องจากผู้พูดภาษานี้ส่วนใหญ่ใช้ภาษาอุยกูร์ในโรงเรียนจึงมีบางส่วนเขียนภาษานี้ด้วยอักษรอุยกูร์
ใน ค.ศ. 1958 นักภาษาศาสตร์ Gāo Èrqiāng ศึกษาภาษาซาริดกลีร่วมกับนักภาษาศาสตร์ชาวทาจิก โดยใช้สัญลักษณ์ 37 อันจากสัทอักษรสากล ในพจนานุกรมซาริโกลี-ฮั่นฉบับปี 1996 Gāo Èrqiāng ใช้ 26 พยัญชนะและ 8 ทวิอักษรจากอักษรพินอิน
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ตัวพิมพ์ใหญ่ | A | B | C | Dz | D | E | F | GC | GH | G | HY | H | I | J | KH | K | L | M |
| ตัวพิมพ์เล็ก | a | b | c | d | dz | e | f | g | gc | gh | h | hy | i | j | k | kh | l | m |
| สะกด | [a] | [b] | [x] | [d] | [d͡z] | [e] | [f] | [ɡ] | [ɣ] | [ʁ] | [χ] | [h] | [i] | [d͡ʒ] | [k] | [q] | [l] | [m] |
| ตัวพิมพ์ใหญ่ | N | O | P | Q | R | S | SS | TS | T | U | Ü | V | W | X | Y | ZY | ZZ | Z |
| ตัวพิมพ์เล็ก | n | o | p | q | r | s | ss | t | ts | u | ü | v | w | x | y | z | zy | zz |
| สะกด | [n] | [o] | [p] | [t͡ʃ] | [r] | [s] | [θ] | [t] | [t͡s] | [u] | [ɯ] | [v] | [w] | [ʃ] | [j] | [z] | [ʒ] | [ð] |
สัทวิทยา

สระ ได้แก่ a [a], e [e], ɛy [ɛi̯] (บางสำเนียงเป็น æy หรือ ay [æi̯ / ai̯]), ɛw [ɛu̯] (บางสำเนียงเป็น æw หรือ aw [æu̯ /au̯]), ə [ə], i [i], o [o / ɔ], u [u], ы [ɯ] (บางสำเนียงเป็น ů [ʊ]) ในบางสำเนียงอาจมีสระเสียงยาวที่ต่างไปดังนี้: ā, ē, ī, ō, ū, ы̄, ǝ̄[ต้องการอ้างอิง]
พยัญชนะมี 29 ตัว ได้แก่ p /p/, b /b/, t /t/, d /d/, k /k ~ c/, g /ɡ ~ ɟ/, q /q/, c /ts/, ʒ /dz/, č /tɕ/, ǰ /dʑ/, s /s/, z /z/, x̌ /x/, γ̌ /ɣ/, f /f/, v /v/, θ /θ/, δ /ð/, x /χ/, γ /ʁ/, š /ɕ/, ž /ʑ/, w /w/, y /j/, m /m/, n /n, ŋ/, l /l/, r /r/
คำศัพท์

รากศัพท์ของภาษาซาริโกลีส่วนใหญ่ใกล้เคียงกับภาษากลุ่มอิหร่านตะวันออกอื่นๆ มีบางส่วนรับอิทธิพลจากภาษากลุ่มอิหร่านตะวันตกเช่นภาษาเปอร์เซียหรือภาษาทาจิก
อ่านเพิ่ม

Arlund, Pamela S. (2006). An Acoustic, Historical, and Developmental Analysis of Sarikol Tajik Diphthongs (วิทยานิพนธ์ PhD) (ภาษาอังกฤษ). University of Texas. hdl:10106/438.
Xiren Kurban 西仁·库尔班 Zhuang, Shu-ping  庄淑萍 (2008). "Zhōngguó Tǎjíkèyǔ Sèlēikùěr fāngyán gàishù" 中国塔吉克语色勒库尔方言概述 [A Probe Into China-Tajik Selekur Dialect]. Yǔyán yǔ fānyì / Language and Translation (ภาษาจีน). 2008 (1): 13–19. doi:10.3969/j.issn.1001-0823.2008.01.003.
แหล่งข้อมูลอื่น

The Tajik Ethnic Group in China
ยิบรอลตาร์ (แก้ความกำกวม)

คำสำคัญ "Gibraltar" สามารถหมายถึง
ยิบรอลตาร์ - ดินแดนอาณานิคมโพ้นทะเลของสหราชอาณาจักร ตั้งอยู่ใกล้กับจุดใต้สุดของคาบสมุทรไอบีเรีย ในบริเวณช่องแคบยิบรอลตาร์
ช่องแคบยิบรอลตาร์ - ช่องแคบที่เชื่อมต่อมหาสมุทรแอตแลนติกกับทะเลเมดิเตอร์เรเนียน และแบ่งแยกประเทศสเปนจากประเทศโมร็อกโก
[[sr:Гибралтар (вишезначна одредница)]
ยิปมัน (แก้ความกำกวม)

ยิปมัน อาจหมายถึง
หยิปหมั่น ปรมาจารย์วิทยายุทธ์หวิงชุน และอาจารย์ของบรูซ ลี
ยิปมัน เจ้ากังฟูสู้ยิบตา ภาพยนตร์ฮ่องกง
ยิปมัน 2 อาจารย์บรู๊ซ ลี ภาพยนตร์ภาคต่อของเรื่องข้างต้น
ยิปมัน 3 ภาพยนตร์ภาคต่อของเรื่องข้างต้น
ยิปมัน 3 เปิดตำนานปรมาจารย์หมัดหย่งชุน ภาพยนตร์ฮ่องกง
The Grand Masters ภาพยนตร์ที่เกี่ยวข้องกับหยิปหมั่น โดย หว่อง คาไว
Ip Man: The Final Fight ภาพยนตร์ที่เกี่ยวข้องกับหยิปหมั่น นำแสดงโดย หวง ชิวเซิน
Ip Man (TV series) ละครโทรทัศน์ที่เกี่ยวกับหยิปหมั่น นำแสดงโดย เจิ้ง เจียอิ่ง
มารยาท

มารยาท (อังกฤษ: Etiquette) หรือ จรรยา, จริยา, มรรยา เป็นประมวลพฤติกรรมซึ่งวางกรอบความคาดหมายสำหรับพฤติกรรมทางสังคมตามบรรทัดฐานตามปกติร่วมสมัยภายในสังคม ชนชั้นทางสังคมหรือกลุ่มหนึ่ง
มารยาทเป็นหลักการบ่งบอกว่าสิ่งใดควรกระทำหรือไม่กระทำ และจะกระทำอย่างไรในสถานการณ์ที่กำหนด มารยาทบางข้อก็มีเหตุผลรองรับตัวอย่างเช่น เมื่อพบเจอผู้ใหญ่หรือผู้อาวุโสก็ต้องสวัสดีหรือเดินสวนกันผู้อาวุโสก็ต้องหยุด เพื่อเป็นการนอบน้อมและให้เกียรติแก่ผู้อาวุโสเหล่านั้น.ในพจนานุกรม​มีความหมายว่ากริยาที่ถือว่า​เรียบร้อย​ มารยาทก็ว่า.
แหล่งข้อมูลอื่น

Jory, P. (2021). A History of Manners and Civility in Thailand. Cambridge: Cambridge University Press.
Tangsantikul, J. (2021, Nov.). Manners as Cultural Capital in 1950s Thailand: A Study of Three Cultural Artefacts from the Writings of Santa T. Komolabutra. Sojourn: Journal of Social Issues in Southeast Asia. 36(3): 448-476.
มูลพลัม

มูลพลัม  เป็นอสูรพันธมิตรของทศกัณฐ์ เป็นอุปราชเมืองปางตาล เป็นน้องชายของสหัสเดชะพญารากษส กษัตริย์กรุงปางตาล เป็นหนึ่งในบรรดายักษ์ที่ออกทัพไปรบกับพระรามเพื่อช่วยทศกัณฐ์  ท้ายสุดตายด้วยศรของพระลักษมณ์
ลักษณะและสี

กายสีเขียว 1 หน้า 2 มือ หัวโล้น
ในตำราอสุรพงศ์ ฉบับสมุดไทย และของ พระเทวาฯ กล่าวว่ามี 4 หน้า หัวโขนทำเป็น 4 หน้า คือมีหน้าใหญ่ 1 หน้า และหน้าเล็กอยู่ข้างหลัง 3 หน้า
ภาษาคริสตัล

| --- | --- |


กระบวนทัศน์: กระบวนทัศน์หลากหลาย: เชิงวัตถุ, ระหว่างการดำเนินงาน
ผู้ออกแบบ: Ary Borenszweig, Juan Wajnerman, Brian Cardiff
ผู้พัฒนา: Manas Technology Solutions
เริ่มเมื่อ: 19 มิถุนายน 2014; 10 ปีก่อน (2014-06-19)

รุ่นเสถียร: 1.13.3     / 18 กันยายน 2024; 3 วันก่อน (18 กันยายน 2024)
 
ระบบชนิดตัวแปร: static, inferred, nominal, duck
ภาษาโปรแกรม: คริสตัล
แพลตฟอร์ม: IA-32 (i386), x86-64, AArch64
ระบบปฏิบัติการ: Linux, macOS, FreeBSD, OpenBSD
สัญญาอนุญาต: Apache License 2.0
นามสกุลของไฟล์: .cr
เว็บไซต์: crystal-lang.org
ได้รับอิทธิพลจาก
ภาษารูบี, ภาษาซี, ภาษารัสต์, ภาษาโก, ภาษาซีชาร์ป, ภาษาไพธอน
ภาษาคริสตัล (Crystal) เป็น ภาษาโปรแกรมเชิงวัตถุสำหรับใช้งานทั่วไป ไวยากรณ์ได้รับอิทธิพลจากภาษารูบี การอนุมานชนิดข้อมูล ช่วยให้สามารถละการประกาศชนิดข้อมูลของตัวแปรได้ ภาษาคริสตัลพัฒนาและเผยแพร่เป็นซอฟต์แวร์เสรีและโอเพนซอร์สภายใต้สัญญาอนุญาตอะแพชี 2.0
ประวัติความเป็นมา

การพัฒนาภาษาคริสตัลเริ่มต้นในเดือนมิถุนายน 2011 โดยมุ่งเป้าไปที่ความสวยงามและประสิทธิภาพสูงซึ่งเป็นจุดเด่นของภาษารูบี และความเร็วในการประมวลผลที่รวดเร็ว ประสิทธิภาพ และ ความปลอดภัยของชนิดข้อมูล อันเป็นจุดเด่นของภาษาคอมไพเลอร์ เดิมเรียกว่า Joy แต่ไม่นานก็เปลี่ยนชื่อเป็นชื่อปัจจุบัน
เริ่มแรกคอมไพเลอร์ถูกเขียนด้วยภาษารูบี แต่ต่อมาถูกเขียนใหม่โดยภาษาคริสตัลเองในเดือนพฤศจิกายน 2013 เวอร์ชันแรกอย่างเป็นทางการ Crystal 0.1.0 เปิดตัวในเดือนมิถุนายน 2014 ภาษาคริสตัลเข้าไปอยู่ในดัชนี TIOBE ในเดือนกรกฎาคม 2016
ภาพรวม

แม้ว่าไวยากรณ์ของภาษาคริสตัลจะได้รับอิทธิพลจากภาษารูบีแต่ลักษณะภาษาโปรแกรมพลวัต ของรูบีก็ได้ถูกละทิ้งออกไป และด้วยการใช้ LLVM ที่ส่วนหลัง ก็ทำให้สามารถสร้างรหัสเครื่อง ที่มีประสิทธิภาพได้ เมื่อเปรียบเทียบกับภาษาคอมไพเลอร์อื่นๆ การผสมผสานระหว่างการอนุมานชนิดข้อมูลขั้นสูงและชนิดยูเนียน ทำให้สามารถเขียนได้กระชับเหมือนอย่างภาษาสคริปต์ระดับสูง ภาษาคริสตัลมีการเก็บขยะ ตัวแบบการทำงานแบบภาวะพร้อมกันของภาษาคริสตัลยืนพื้นการประมวลผลตามลำดับสื่อสาร (CSP) ซึ่งเป็นการใช้งานช่องสัญญาณและไฟเบอร์ที่เบาเครื่องสำหรับการสื่อสารระหว่างไฟเบอร์ ซึ่งได้รับแรงบันดาลใจจากภาษาโก
ตัวอย่าง > Hello World

ด้านล่างนี้เป็นตัวอย่างแบบง่ายที่สุดของ Hello World ในภาษาคริสตัล
puts "Hello World!"
สำหรับการเขียนโปรแกรมเชิงวัตถุในภาษาคริสตัลเขียนได้ดังนี้
class Greeter
  def initialize(@name : String)
  end

  def salute
    puts "Hello #{@name}!"
  end
end

g = Greeter.new("World")
g.salute
ตัวอย่าง > เซิร์ฟเวอร์ HTTP

require "http/server"

server = HTTP::Server.new do |context|
  context.response.content_type = "text/plain"
  context.response.print "Hello World! The time is #{Time.now}"
end

server.bind_tcp("0.0.0.0", 8080)
puts "Listening on http://0.0.0.0:8080"
server.listen
ตัวอย่าง > เซิร์ฟเวอร์ TCP echo

require "socket"

def handle_client(client)
  message = client.gets
  client.puts message
end

server = TCPServer.new("localhost", 1234)
while client = server.accept?
  spawn handle_client(client)
end
ดูเพิ่ม

การเขียนโปรแกรมเชิงวัตถุ
ภาษารูบี
พระราชวัชรโพธิคุณ (โพธิ์ จนฺทสโร)

| พระราชวัชรโพธิคุณ, วิ>  (โพธิ์ จนฺทสโร) |
| --- | --- |

ชื่ออื่น: อาจารย์โพธิ์
ส่วนบุคคล
เกิด: 20 ธันวาคม พ.ศ. 2475 (91 ปี)
นิกาย: มหานิกาย
การศึกษา: นักธรรมชั้นตรี
ตำแหน่งชั้นสูง
ที่อยู่: ธารน้ำไหล (สวนโมกขพลาราม) สุราษฎร์ธานี
อุปสมบท: 11 พฤษภาคม พ.ศ. 2496
พรรษา: 72
ตำแหน่ง: เจ้าอาวาสวัดธารน้ำไหล
พระราชวัชรโพธิคุณ, วิ.(โพธิ์ จนฺทสโร) เจ้าอาวาสวัดธารน้ำไหล สวนโมกขพลาราม​ ตำบลเลม็ด อำเภอไชยา​ จังหวัดสุราษฎร์ธานี​
ประวัติ

พระราชวัชรโพธิคุณ, วิ. มีนามเดิมว่า โพธิ์ ขวัญละไม เกิดเมื่อวันที่ 20 ธันวาคม พ.ศ. 2475 ที่บ้านละไม ตำบลมะเร็ต อำเภอเกาะสมุย จังหวัดสุราษฎร์ธานี เป็นบุตรคนโตในจำนวนพี่น้อง 9 คน ของ นายสิน ขวัญละไม – นางดำ สมวงศ์ จบการศึกษาชั้นประถมศึกษาปีที่ 4 จากโรงเรียนวัดละไม
อุปสมบทเมื่อวันที่ 11 พฤษภาคม พ.ศ. 2496 ณ พัทธสีมาวัดละไม โดยมี พระครูทีปาจารคุณารักษ์ (มี อินฺทสุวณฺโณ) เจ้าคณะอำเภอเกาะสมุย เจ้าอาวาสวัดสำเร็จ เป็นพระอุปัชฌาย์, พระครูประยุตธรรมโสภิต (ทองไหล สิริวฑฺฒโณ) เจ้าคณะตำบลหน้าเมือง เจ้าอาวาสวัดละไม เป็นพระกรรมวาจาจารย์, พระครูพิทักษ์ทีปาจารย์ (นาค มุนินาโค) ผู้ช่วยเจ้าอาวาสวัดสำเร็จ เป็นพระอนุสาวนาจารย์ ได้รับฉายานามว่า จนฺทสโร
เมื่ออุปสมบทแล้วได้จำพรรษาแรกที่วัดละไม กับ พระครูประยุตธรรมโสภิต ต่อมาได้ไปศึกษาวิปัสสนากัมมัฏฐาน กับ พระครูสมถกิตติคุณ (แดง ปิยสีโล) วัดบุณฑริการาม 1 พรรษา และ หลวงพ่อแดง ติสฺโส วัดแหลมสอ อีก 9 พรรษา และมีโอกาสตามหลวงพ่อแดง วัดแหลมสอ ไปสวนโมกข์ครั้งแรก ปี 2498 แต่ไม่พบท่านอาจารย์พุทธทาส ต่อมาไปอีกหลายครั้ง พักสวนโมกข์ครั้งละเดือน สองเดือนบ้าง มาอยู่ที่สวนโมกข์ แล้วก็เกาะสมุย ท่านอาจารย์พุทธทาสก็มอบหนังสือคราวละเล่ม ทุกคราว
เมื่อท่านอาจารย์พุทธทาสกำลังสร้างโรงมหรสพทางวิญญาณ ปี 2506 ได้มีจดหมายย่อ ๆ ว่า “คุณโพธิ์...มาช่วยทำงานเสียสละเพื่อส่วนรวมกันบ้าง ที่สวนโมกข์” จึงตัดสินใจไปอยู่ช่วยงานเผยแผ่พุทธศาสนาที่สวนโมกขพลาราม ตั้งแต่บัดนั้นตราบจนปัจจุบัน และได้รับความไว้วางใจให้เป็นผู้ดูแลวัดธารน้ำไหล เป็นเจ้าอาวาสรูปแรก เมื่อคราวท่านอาจารย์พุทธทาสมีอายุครบ 80 ปี อันเป็นแบบอย่างให้พระภาวนาโพธิคุณ ดำเนินรอยตามด้วยการลาออกจากเจ้าอาวาสเมื่อ ธันวาคม 2555 จนมีเหตุปัจจัยให้กลับมาเป็นเจ้าอาวาสอีกครั้งในปี 2561
พระราชวัชรโพธิคุณ, วิ. มีความตั้งใจตอบแทนบุญคุณแผ่นดินเกิด เมื่อเห็นความเจริญจากการพัฒนาด้านการท่องเที่ยวที่อาจส่งผลต่อเอกลักษณ์และวัฒนธรรมอันดีงามที่มาแต่เดิม แม้จบการศึกษา ป.4 แต่เรียนรู้ฝึกฝนด้วยตนเองจนสามารถบรรยาย/สอนเป็นภาษาอังกฤษได้ จึงหาทางชักชวนชาวต่างชาติให้มาปฏิบัติธรรม มาสนใจพุทธศาสนา ด้วยการจัดอบรมฝรั่งที่วัดแหลมสอ ต่อมาได้รับการสนับสนุนจากท่านอาจารย์พุทธทาสให้สร้าง “สวนโมกข์นานาชาติ” เมื่อปี 2530 เพื่อเป็นที่ปฏิบัติธรรมสำหรับชนทุกชาติ และได้กลับมาสานงานต่อที่แผ่นดินเกิด ด้วยการก่อตั้ง “ทีปภาวันธรรมสถาน” เปิดการอบรมครั้งแรกเมื่อปี 2548
ปัจจุบัน พระราชวัชรโพธิคุณ, วิ. ยังนำสมาธิภาวนาที่ สวนโมกขพลาราม, ธรรมนาศรมนานาชาติ และ ทีปภาวันธรรมสถาน เกาะสมุย เป็นประจำทุกเดือน
พระสังฆาธิการ

วันที่ 7 กรกฎาคม 2529 เจ้าอาวาสวัดธารน้ำไหล (ครั้งแรก)
วันที่ 11 กรกฎาคม 2561 เจ้าอาวาสวัดธารน้ำไหล (ครั้งที่สอง)
รางวัลเกียรติคุณ

วันที่ 25 พฤศจิกายน 2539 ครูสอนปริยัติธรรมประจำวัดธารน้ำไหล
วันที่ 25 กุมภาพันธ์ 2553 ปริญญาเอกกิตติมศักดิ์เชิดชูเกียรติคุณ ครุศาสตรดุษฎีบัณฑิตกิตติมศักดิ์ สาขาหลักสูตรและการสอน สภามหาวิทยาลัย มหาวิทยาลัยราชภัฏสุราษฎร์ธานี
วันที่ 22 เมษายน 2553 รางวัลพุทธคุณูปการ ประเภทรัชตเกียรติคุณ จากคณะกรรมาธิการการศาสนา ศิลปะและวัฒนธรรม สภาผู้แทนราษฎร